open-index/open-wikipedia-markdown huggingface dataset:
ساوین

**ساوین**  یا **ساؤتھ ایشیا وائلڈ لائف نیٹ ورک**  ایک بین حکومتی جنگلاتی تحفظ کا ادارہ ہے جس میں جنوبی ایشیا کے سبھی ممالک - افغانستان، بنگلہ دیش، بھوٹان، بھارت، مالدیپ، نیپال، پاکستان اور سری لنکا شامل ہیں۔ ساوین کا رسمی افتتاح جنوری 2011ء میں پارو، بھوٹان میں ہوا۔ ادارے کا مقصد جنگلات سے جڑے جرائم سے جنگ لڑنے کے لیے جنوب ایشیائی ممالک کے بیچ میں تعاون کو فروغ دینا ہے۔ اس کی توجہ پالیسیوں کی یکسانی؛ ادارہ جاتی صلاحیتوں کی تقویت اور علاقائی تعاون ہے۔ اس ادارے کی کارروائیاں اس کے سیکریٹریٹ سے چلتی ہیں، جو کاٹھمنڈو، نیپال میں قائم کیا گیا ہے۔

## ساوین کا ارتقا
جنگلات کے جانوروں سے جڑے جرائم پر 26-30 اپریل 2004ء کو ایک ورک شاپ منعقد ہوئی جسے جنوبی ایشیا *جنگلات کی زندگی کی تشخیص اور قانونی نفاذ* (South Asia Wildlife Trade Diagnostic and Law Enforcement Workshop) کا نام دیا گیا تھا۔ اس کے بعد *جنوبی ایشیا جنگلاتی حیات پہل* (South Asia Wildlife Trade Initiative -SAWTI) منعقد ہوئی۔ یہ 31 جنوری - یکم فروری 2008ء کاٹھمنڈو میں منعقد ہوئی تھی۔ اس میں پھر سے اس بات پر روشنی دکھائی گئی کہ علاقائی جنگلاتی حیات کے جرائم کس قدر پھیلے ہیں اور یہ خیال کو جنم دیا گیا کہ جنوبی ایشیا میں ایک ادارے کے قیام سے اس پر گرفت لگائی جا سکتی ہے۔

ساوین کی تشکیل کا ایک اہم سنگ میل جنوبی ایشیا کے تعاونی ماحول پر پروگرام کے گورننگ کونسل کی بیٹھک تھی جو مئی 2008ء میں جے پور میں ہوئی۔ اسی وزارتی اجلاس سے *ساوین* کی تشکیل کا اعلان کیا گیا۔ اس اعلان کو *جے پور اعلان* کا نام دیا گیا۔

## چوتھا اجلاس
ساوین کا چوتھا اجلاس کولکاتا میں 8-10 مئی 2018ء کو ہوا۔ اس موقع پر سوائے پاکستان کے سبھی ساوین کے رکن ممالک موجود تھے۔ اس موقع پر چھ تجاویز کو منظور کیا گیا جو جنگلاتی حیات کے غیر قانونی تجارتی راستوں پر گرفت لگانے، موجودہ قوانین کے تجزیہ اور تنظیمی ڈھانچے سے تعلق رکھتے ہیں، گفتگو کا موضوع رہے۔

## مزید دیکھیے
* سارک

## حوالہ جات

زمرہ:جنوب ایشیائی ممالک
جے بی کرپلانی

جیوت رام بھگوان داس **اچاریہ کرپلانی** سندھ کے رہنے والے تھے لیکن اتر پردیش میں مقیم ہو گئے۔ انھوں نے تاریخ اور اقتصادیات میں ایم اے کیا اور کلکتہ یونیورسٹی میں پروفیسر ہوکر بہار میں پڑھانے لگے۔ آپ 1917ء تک پروفیسر رہے۔ 1917ء میں مہاتما گاندھی آنجہانی نے ستیہ گرہ شروع کی تو کرپلانی چمپارن میں گاندھی جی کے شریک کار ہو گئے۔ انھوں نے گجرات اور مہاراشٹر میں سماجی اصلاحات اور تعلیم کے کاموں میں گاندھی جی کے آشرموں میں بہت کام کیا اور بعد میں شمالی بھارت میں بہار اور دیگر متحدہ ریاستوں کی طرف متوجہ ہوئے تاکہ نئے لوگوں کو سکھایا اور منظم کیا جا سکے اور مزید آشرم قائم کیے. برطانوی راج کے خلاف سول نافرمانی تحریک میں بھی انتہائی سرگرم اور موثر کردار ادا کیا اور با رہا گرفتار ہوتے رہے۔ 1918ء میں وہ نیڈن مدن موہن مالویہ کے پرائیویٹ سیکریٹری مقرر ہوئے لیکن 1919ء میںیہ عہدہ چھوڑ کر پھر سے پروفیسر ہو گئے۔ اب کے وہ بنارس ہندو یونیورسٹی میں سیاسیات کے استاد مقرر ہوئے۔ لیکن ایک برس بعد ہی ملازمت چھوڑ کر پھر سے گاندھی آشرم کے ذریعے گرام سدھار کاکام شروع کر دیا۔ 1922ء سے 1937ء تک وہ گجرات ودیا پاٹھ کے اچاریہ (پرنسپل) رہے۔ 1934ء میں آل انڈیا کانگریس کمیٹی کے جنرل سیکریٹری بنائے گئے۔ اور جون 1942 تک اس عہدے پر فائز رہے۔ اکتوبر 1946 میں انھیں کانگریس کا صدر منتخب کیا گیا۔ لیکن ایک اختلاف کی بنا پر ایک برس بعد مستعفی ہو گئے۔ تقسیم ہند کے بعد کانگریس سے الگ ہوکراپنی پارٹی کسان مزدور پرجا پارٹی کی بنیاد ڈالی۔ بعد میں یہ پارٹی سوشلسٹ پارٹی میں مدغم کر دی گئی۔ کرپلانی اس جماعت کے صدر تھے۔ نو سے زائد مرتبہ جیل گئے۔ آپ کئی کتابوں کے مصنف بھی تھے۔
ہندوستان کی پرجا سوشلسٹ پارٹی کے جن چھ بڑے لیڈروں نے جون 1953ء میں کانگریس جے ساتھ کولیشن کی ناکام گفتگو کے مسئلہ پر اپنے عہدوں سے استعفے دیے تھے، ان میں آچاریہ کرپلانی بھی شامل تھے۔

## حوالہ جات

زمرہ:1982ء کی وفیات
زمرہ:انڈین نیشنل کانگریس کے صدور
زمرہ:برطانوی ہند کے قیدی اور زیر حراست افراد
زمرہ:بھارت کی دستور ساز اسمبلی کے ارکان
زمرہ:بھارت میں ہنگامی صورت حال کے دوران میں قید بھارتی
زمرہ:پہلی لوک سبھا کے ارکان
زمرہ:تیسری لوک سبھا کے ارکان
زمرہ:چوتھی لوک سبھا کے ارکان
زمرہ:دوسری لوک سبھا کے ارکان
زمرہ:سندھی شخصیات
زمرہ:گاندھیائی شخصیات
زمرہ:مدھیہ پردیش سے لوک سبھا کے ارکان
زمرہ:آزادی ہند کے فعالیت پسند
زمرہ:کامنز زمرہ جس کا ربط ویکی ڈیٹا پر ہے
زمرہ:جنتا پارٹی کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی سندھی شخصیات
زمرہ:سندھی ہندو
بھارت بھوٹان تعلقات

[thumbnail|بھارتی وزیر اعظم [نریندر مودی بھوٹانی ہم منصف تشرنگ توبگے کے ساتھ|262px]]
**دو طرفہ تعلقات** مابین ہمالیائی مملکت بھوٹان اور جموہریہ بھارت روایتی طور پر قریبی اور دونوں ممالک کے خاص تعلقات ہیں، بھارت بھوٹان کو محفوظ ریاست بناتا ہے، لیکن یہ بھارت کی پروٹیکٹوریٹ/محکوم ریاست نہیں۔ بھوٹان کی خارجہ پالیسی، دفاع اور تجارت پر بھارت اثر انداز ہوتا ہے۔ مالی سال 2012–13 میں، بھارت کے میزانیے (بجٹ) میں بھوٹان کی معاونت کے لیے 600 ملین امریکی ڈالر (تقریباً 30 بلین بھارتی روپے) رکھے گئے۔ اگلے سالوں میں اس میں اضافہ ہوتا گیا، 2015–16 میں میں یہ امداد 985 ملین امریکی ڈالر (61.60 بلین بھارتی روپے) تدی، یوں بھوٹان بھارت کی غیر ملکی امداد لینے والا سب سے بڑا ملک بن گیا۔ اگست 2013ء میں نئی دہلی کے دورے کے دوران میں اپنے ملک کے لیے بھوٹانی وزیراعطم، تشرینگ توبگے، نے بھارت سے ایک اضافی امدادی پیکچ حاصل کیا جو بھارتی روپے 54 بلین روپے (819 ملین امریکی ڈالر، معاہدے پر دستخط کرنے کے وقت تبادلے کی شرح کے مطابق) تھے۔ اس رقم میں سے چھ میں سے پانچ حصے (45 بلین روپے) بھوٹان کے 11ویں پانچ سالہ منصوبے کے لیے مختص کیے گئے ہیں۔ پچھلے منصوبے کی مدت کے زیر التوا منصوبوں کے لیے 4 بلین امریکی ڈالر تھے۔ باقی 5 بلین بھارتی روپے بھوٹان کی سست رفتار معیشت کے لیے بھارت کے "اقتصادی ترقی پیکچ" کا حصہ تھے۔ بھارت بھوٹان میں 1,416 میگا واٹ کے 3 ہائیڈرو پاور منصوبے چلا رہا ہے اور اور مزید 3 منصوبے 2,129 میگا واٹ زیر تکمیل ہیں۔

## پس منظر
بھوٹان اپنی تاریخ میں اکثر دوسری دنیا سے الگ تھلگ محفوظ ریاست کے طور پر رہا ہے۔ اس وقت بھوٹان کے 52 ممالک اور یورپی یونین سے خارجہ تعلقات اور 45 بین الاقوامی تنظیموں کی رکنیت رکھنے والا ملک ہے۔ برطانوی دور میں بھوٹان ایک محمیہ ریاست تھا، 1910ء کے ایک معائدے کے تحت برطانین نے بھوٹان کو اپنی حفاظت کے لیے **گائیڈ** رکھنے اور خارجہ امور کی اجازت دے دی۔ 1947ء میں بھوٹان پہلا ملک تھا جس نے بھارت کو ایک الگ ملک کے طور پر تسلیم کیا۔
## مزید دیکھیے
* بھوٹان ہاؤس

## حوالہ جات

زمرہ:بھوٹان بھارت تعلقات
زمرہ:بھوٹان کے دوطرفہ تعلقات
زمرہ:بھارت کے دوطرفہ تعلقات
زمرہ:ویکی ڈیٹا سے مختلف مختصر وضاحت
زمرہ:خارجہ تعلقات بلحاظ ملک سانچے
زمرہ:سانچہ جات برائے بھارتی سیاست و حکومت
زمرہ:بھوٹان
سر سید گرلس انٹر کالج

**سرسید گرلس انٹر کالج** شہر بہرائچ کا ایک اقلیتی نسواں کالج ہے جہاں درجہ 6 سے درجہ انٹر تک کی تعلیم دی جاتی ہے۔
## قیام کالج
سر سید گرلس کالج بہرائچ کی بنیاد سنہ 1997ء میں شہر بہرائچ کے محلہ قاضی پورہ میں اسلامک نرسری اسکول کی انتظمیہ کے ذریعہ رکھی گئی تھی۔ اس وقت شہر میں کوئی بھی اقلیتی نسواں کالج نہیں تھا جس کی بنا پر اقلیتی طالبات کو تعلیم حاصل کرنے میں دشواری تھی۔اسلامک نرسری اسکول کے پاس شہر کے قلب میں ایک بڑی عاراضی تھی اسی عاراضی پر شہر کے معزز اور انتظامیہ کے ارکان نے اسلامک نرسری اسکول کے فنڈ سے 4 کمروں کی تعمیر کرائی اور جولائی 1997 ء میں اس کا قیام عمل میں آیا۔کالج کے پہلے سال میں 81 طالبات نے داخلہ حاصل کیا اور پہلے سال درجہ 6 سے درجہ 8 تک داخلہ ہوا۔1997 ء میں ہی سر سید گرلس کالج سوسائٹی کے نام سے اس کالج کی انتظامیہ کمیٹی کا رجسٹریشن ہوا تب سے کالج اسی کے ذریعہ چلتا ہے۔

## نظام تعلیم
1998–99 میں طالبات کی تعداد میں اظافہ ہوا اور 181 کی تعداد ہو گئی طلیبات جس سے درجہ 9 اور درجہ 10 کی شروعات ہوئی۔1998 ء میں طالبات کے پہلے بیچ نے ہائی اسکول کا امتحان دیا اور سبھی کامیاب رہی۔طلیبات کی تعداد میں اظافہ ہونے کے باعث مزید 4کمروں کی سیرت کمٹی کے دو لاکھ کے فنڈ سے تعمیر ہوئے اور ٹیچرس کی تعداد میں اظافہ ہوا۔2000 ء میں کالج کو ہائی اسکول تک یو۔پی۔بورڈ کی جانب سے تسلیم کیا گیا اور بعد میں2005 ء میں انٹر تک کالج کو تسلیم کیا گیا۔2004 ء میں حکومت اتر پردیش کی جانب سے اقلیتی ادارہ تسلیم کر لیا گیا۔لیکن حکومت کی جانب سے کوئی تعاون نہیں حاصل ہوا۔2007 ء میں سر سید گرلس انٹر کالج کے نام سے یو۔پی بورڈ کے امتحانات میں یہاں کی طالبات بات نے حصہ لیا۔موجودہ وقت میں 1050 طالبات زیر تعلیم ہے۔اس کالج کی خصوصیات یہ ہے کہ یہاں تعلیم حاصل کرنے والی 75 فیصد طالبات غریب اور بیک ورڈ کلاس یعنی مزدوری پیشہ ،ٹھیلے والے اور ریگ فیکرس کی بچیاں ہے۔2008ء میں کالج کواتر پردیش حکومت کی جانب سے ’اے ‘ کلاس کا تسلیم کیا گیا۔2004ء سے بھارت سیوا ٹرسٹ کی جانب سے مسلسل یہا ں کی ٹیچرس اور طالبات کو انعامات سے نوازا جا رہا ہے۔صوبائی سطح پر مضمون نگاری میں کالج کی طالبہ مصباح صدیقی کو 2005ء میں نقد انعام اور اسکوٹی انعام میں حاصل ہوئی تھی۔اس کے علاوہ 2007–2008 سے مولانا آزاد ایجوکیشن فاؤنڈیشن کی جانب سے 12000 روپئے کی اسکالرسپ 55 فیصد سے زائد نمبر حاصل کرنے والی طالبات کو حاصل ہو رہا ہے۔اس کے علاوہ اتر پردیش اردو اکادمی کی جانب سے اردو میں زیادہ نمبر حاصل کرنے والی طالبات کو بھی اسکالرسپ حاصل ہوتی ہے۔محمد رمضان نے اپنی ایم۔ایل۔سی ٹرم کے دوران میں ایک بڑے حال کی تعمیر کرائی جس میں کالج پرنسپل آفس اور کالج کا دفتر واقع ہیں۔اس کے علاوہ 2009 ء میں ایک کمرہ اور تعمیر کرایا اور دو لاکھ روپئے کا فنڈ بھی دیا۔2,38,000 کی رقم ڈاکٹر سید ظفر محمود (ائی۔اے۔ایس)صدر زکاۃ فائنوڈیشن نے مدینہ ٹرسٹ لندن کی مدد سے کالج کو دلیاجس سے کالج میں سائنس بلاک کی تعمیر ہوئی۔2015 میں انٹر درجہ کی ضلع سطح پر اردو مضمون نگاری میں کالج کی طالبہ اور ٹیچر کو صوبہ اتر پردیشکے وزیر اعلیٰ ااکھلیش یادو نے چیک اور میڈل سے نوازا تھا۔اسی طرح 2016 میں ہائی اسکول اور انٹر کی طلیبات کو ضلع سطح پر اول مقام حاصل کر نے پر اور اردو ٹیچر کو وزیر محمد اعظم خاں نے رامپور کی جوہر یونی ورسٹی میں چیک اور میڈل سے نوازا تھا۔
## حوالہ جات
* کالج ریپورٹ 2017 سر سید انٹر کالج
* روزنامہ ہندوستان 2017

زمرہ:بھارت میں تعلیم
زمرہ:بہرائچ
نسیم مرزا چنگیزی

**نسیم مرزا چنگیزی** (1910ء -12اپریل 2018ء)  ایک بھارتی آزادی کی جدوجہد کے کارکن تھے۔ ان کو اپنی موت کے وقت یقین تھا کہ بھارت میں سب سے زیادہ لمبے عرصے تک زندہ رہنے والے انسان وہ خود ہیں۔
2016ء میں انھوں نے 106 سال عمر ہونے کا دعویٰ کیا۔
نسیم چنگیزی نے پرانی دہلی میں اپنی آبائی بنیادوں کی کھوج نکالی اور ان کا شجرہ نسب مغل شہنشاہ شاہ جہاں سے جا ملا۔ جب شاہ جہان نے آگرہ سے پرانی دہلی میں اپنے دار الحکومت کو منتقل کرنے کا فیصلہ کیا اور ہندوستان پر 1628ء سے 1658ء تک حکومت کی تو اس وقت پرانی دہلی کو شاہ جہان آباد کے نام سے بھی جانا جاتا تھا۔ نسیم کا کہنا تھا کہ اب بھی ان کی نسل سے تعلق رکھنے والے ان کے خاندان اور آبائی علاقوں کے بہت سے افراد پرانی دہلی میں آباد ہیں۔ انھوں نے تاریخی اینگلو عربی کالج جو اب ذاکر حسین کالج دہلی کے نام سے جانا جاتا ہے، سے تعلیم حاصل کی۔ اتنے سالوں میں انھوں نے اردو اور فارسی میں کتابوں کا بہت بڑا ذخیرہ جمع کر لیا۔
2016ء میں وہ اپنی 90 سالہ بیوی آمنہ خانم اور 60 سالہ بیٹے مرزا سکندر بیگ چنگیزی کے ساتھ پرانی دہلی میں آباد تھے۔ ان کے بیٹے اور بیوی ان کی دیکھ بھال کیا کرتے تھے۔ ان کا سب سے چھوٹا بیٹا مرزا طارق بیگ چنگیزی کراچی پاکستان میں رہتا ہے۔ نسیم چنگیزی کے سات بیٹے اور دو بیٹیاں تھیں۔ ان میں سے زیادہ تر اب بھی پرانی دہلی میں رہتے ہیں۔ اس کے پوتے پوتیوں کی تعداد 20 تھی۔
1929ء میں انقلابی آزادی کی تحریک میں انھوں نے بھگت سنگھ سے ملاقات کی۔ ایک کانگریسی رہنما نے ان کو بھگت سنگھ سے ملنے کے لیے بھیجا تھا۔
بھگت سنگھ نے ان کو مرکزی قانون ساز اسمبلی پر بم دھماکا کرنے کے بارے میں بتایا اور ان سے کسی محفوظ ٹھکانہ تلاش کرنے میں ان کی مدد چاہی۔ انھوں نے بھگت سنگھ کی مدد کی اور اس کے بعد نسیم نے خود کو گوالیور میں چھپایا جب تک کہ بھگت سنگھ نے اپنے مشن میں کامیابی حاصل نہ کر لی۔

## حوالہ جات

زمرہ:1910ء کی پیدائشیں
زمرہ:2018ء کی وفیات
زمرہ:اتر پردیش سے آزادی ہند کے فعالیت پسند
زمرہ:برطانوی ہند کی شخصیات
زمرہ:بھارتی انقلابی
زمرہ:بھارتی مسلم شخصیات
زمرہ:سو سالہ بھارتی شخصیات
زمرہ:آزادی ہند کے فعالیت پسند
زمرہ:سو سالہ مرد
زمرہ:بیسویں صدی کے ہندوستانی مسلمان
زمرہ:اتر پردیش کی شخصیات
آجیویک

[تصغیر|بائیں|دائیں جانب: [مہا کیشپ ایک آجیویک سے ملاقات کرتا ہے اور پری نروان سیکھتا ہے۔]]

**آجیویک** () ناستِک یا عام عقیدے سے ہٹ کر قدیم ہندوستانی فلسفہ تھا۔ ۔ یہ قدیم ہندوستانی ہلاکت پسندی کا ایک مکتب فکر بھی رہا ہے۔ شواہد سے ثابت کیا گیا ہے کہ اس کی تاسیس پانچویں صدی قبل مسیح میں مکھلی گوشال نے رکھی تھی۔ یہ ایک شرمن تحریک تھی۔ یہ ابتدائی بدھ مت اور جین مت سے سیدھے مد مقابل رہا ہے۔ آجیویک منظم تارکین الدنیا تھے جو اپنی الگ شناخت والے سماج کی تعمیر کر چکے تھے۔ 

یہ سمجھا جاتا ہے کہ آجیویک مکتب فکر کے فلسفے اصلی دستاویز کسی زمانے میں رہے تھے، مگر جدید دور میں یہ عدم دست یاب ہیں اور شاید مفقود ہو چکے ہیں۔ ان کے نظریات کو ہندوستان کے قدیم ادب سے ثانوی ماخذ کے طور پر آجیویکا کے تذکروں سے لیا گیا ہے۔ ماہرین اکثر یہ استفسار کرتے ہیں کہ کیا فی الواقع آجیویک فلسفے کو مناسب انداز میں اور مکمل طور پر خلاصے کے طور پر ان ثانوی مآخذ میں شامل کیا گیا ہے، کیوں کہ انھیں اس زمرے کے لوگ (جیسے کے بدھ مت اور جین مت کے پیرو کار) لکھ چکے ہیں جو ان سے مقابلہ کر رہے تھے اور آجیویکی فلسفے اور مذہبی مراسم سے متصادم تھے۔ اس لیے یہ ممکن ہے کہ دست یات معلومات میں سے زیادہ تر آجیویکوں سے متعلق کسی نہ کسی درجے تک صحیح نہیں ہے اور اس وجہ آجیویکوں کے کردار کی کوئی بھی تصویر کشی کو غور سے اور تنقیدی نگاہوں سے لی جانی چاہیے۔

آجیویک مکتب فکر کو مکمل تقدیر کی *نیتی* ("انجام") کے لیے جانا جاتا ہے۔  اس کے پس پردہ یہ سوچ ہے کہ آزاد مرضی جیسی کوئی چیز نہیں ہے اور جو کچھ ہوا ہے، ہو رہا ہے یا ہو کر رہے گا وہ مکمل طور پر مقدر میں لکھا جا چکا ہے اور یہ تخلیق کے اصولوں میں شامل ہے۔ آجیویک کرما کے فلسفے میں غلط مانتے تھے۔ آجیویک کے الٰہیات میں یہ نظریہ شامل تھا جو ویشیشک مکتب فکر کا بھی ہے۔ اور وہ یہ کہ ہر چیز سالموں سے بنی ہے اور صفات سالموں کے مجموعوں سے ابھرتی ہیں، مگر یہ مجموعے اور ان سالموں کی فطرت قدرتی طاقتوں کی جانب سے پہلے سے طے ہے۔ آجیویک ملحد تھے۔ وہ لوگ یہ مانتے تھے کہ ہر ذی حیات ایک آتما ہے – جو ہندو مت اور جین مت کا کلیدی عقیدہ ہے۔

## مزید دیکھیے
* اگیان
* آستک اور ناستک
* سالمیت
* الحاد
* چارواک
* تقدیر

## حواشی

## حوالہ جات
*  originally published by Luzac & Company Ltd., London, 1951.
* 
* 
* 

زمرہ:بھارت میں مذہب
زمرہ:ترک دنیا
زمرہ:دھرمی ادیان
زمرہ:قدیم ہندوستانی فلسفے میں تحریکیں
زمرہ:فلسفیانہ مدارس و روایات
زمرہ:قدیم فلسفہ
زمرہ:فلسفہ عقل
زمرہ:بدھ مت
زمرہ:فلسفہ
زمرہ:ہندوستانی فلسفہ
داؤد خان کرانی

**داؤد خان کرانی** ( دور حکومت1572ء-12جولائی 1576ء) بنگالی حکمران سلیمان خان کرانی کے سب سے چھوٹے بیٹے تھے۔ اس کے والد کے دور حکومت میں، ایک بہت بڑے لشکر، جس میں 40,000 سوار، 140,000 پیادہ ، 3,600 ہاتھی اور 200 توپیں شامل تھیں، کے ساتھ موجودہ بھارت کے جنوب مغربی علاقوں پر حملہ کیا
۔داؤد بنگال کی سلطنت تک محدود نہیں رہنا چاہتا تھا۔ اس نے پورے برصغیر کو فتح کرنے کی منصوبہ بندی کی تھی۔
داؤد نے جمنیہ غازی پور کے نزدیک اکبر پر لشکر کشی کی مگر اکبر بچ نکلا۔ بنگالی فوج نے جمنیہ شہر کا محاصرہ کر کے قلعہ پر قبضہ کر لیا۔
اس کے بعد اکبر نے جون پور کے منیم خان سے داؤد کے خلاف مدد مانگی۔ منیم خان پٹنہ میں نے اپنے دوست لوڈی خان جو داؤد کا وزیر اعظم تھا ، سے ملاقات کی اور عارضی جنگ بندی کو منتخب کیا گیا۔
اس معاہدے سے نہ اکبر خوش تھا اور نہ داؤد۔ لوڈی خان کو بعد میں داؤد کی طرف سے موت کی سزا ملی۔
1573ء میں منیم خان نے بہار پر حملہ کیا اور داؤد کو پسپائی پر مجبور کر دیا۔ داؤد نے پٹنہ میں پناہ لی۔ داؤد نے کاتلو لوہانی، گوجر خان کرانی اور سری ہاری کو مغل فوج کے مقابلے پر بھیجا۔ منیم خان تودرمل اور مان سنگھ کے ساتھ ملا ہوا تھا اور ہاجی پور پر پہلے حملہ کر دیا۔ ایک زبردست جنگ کے بعد افغان اور بنگالی فوج ہار گئی۔ تاہم اکبر نے اپنے نزدیکی قلعہ حاجی پور پر دوبارہ قبضہ کر لیا جو اس کے مخالفوں کی مضبوط جائے پناہ تھی اور ان کی فوج کو راشن سپلائی کرتے تھے ۔ افغانیوں کے ساتھ بنگالی بھی پچھڑ گئے اور بنگالیوں کو بنگال سے ہاتھ دھونا پڑ گئے۔ اکبر واپس دار الحکومت کی طرف چلا گیا اور مینم خان کو بنگال اور بہار کا گورنر بنا گیا۔ 1575ء میں مغلوں اور افغانیوں کے درمیان میں تاکوری کے مقام پر ایک اور زبردست جنگ لڑی گئی۔ نتیجہ میں افغانی ہار گئے اور کٹک اور اریسہ کی طرف پسپا ہوئے۔

## حوالہ جات

زمرہ:1576ء کی وفیات
زمرہ:افغان نژاد ہندوستانی شخصیات
زمرہ:بنگال کے حکمران
زمرہ:بھارتی مسلم شخصیات
زمرہ:پشتون نژاد بھارتی شخصیات
زمرہ:سال پیدائش نامعلوم
زمرہ:سولہویں صدی کی افغان شخصیات
زمرہ:سولہویں صدی کے ہندوستانی بادشاہ
زمرہ:سولہویں صدی کے ہندوستانی مسلمان
زمرہ:سولہویں صدی کے حکمران
زمرہ:بھارت میں سولہویں صدی
جیسپر، البرٹا

**جیسپر** کی خصوصی بلدیہ کینیڈا کے صوبے البرٹا کے مغربی حصے میں واقع ہے۔ یہ قصبہ جیسپر نیشنل پارک کے عین وسط میں ہے اور کینیڈین راکی پہاڑی سلسلے میں اتھابسکا نامی دریائی وادی میں موجود ہے۔ جیسپر صوبائی دار الخلافہ ایڈمنٹن سے 362 کلومیٹر مغرب میں جبکہ بینف شہر سے 290 کلومیٹر شمال میں ہے۔

20 جولائی 2001ء میں اسے خصوصی بلدیہ کا درجہ دیا گیا تھا اور جیسپر کا انتظام و انصرام جیسپر کی بلدیہ اور فیڈرل پارکس کینیڈا ایجنسی کے درمیان منقسم ہے۔

## تاریخ
1813 میں آباد ہونے والا جیسپر ہاؤس پہلے پہل نارتھ ویسٹ کمپنی اور پھر ہڈسن بے کمپنی کے لیے کھالوں کی تجارت کے لیے چوکی بنا۔
جیسپر ہی نام پر جیسپر نیشنل پارک 1907 میں قائم ہوا۔
## جغرافیہ
جیسپر اتھابسکا دریا کی وادی میں موجود ہے۔ یہ وکٹوریا کراس رینجز، پیرامڈ ماؤنٹین، میلگن رینج اور انڈین رج کے درمیان موجود ہے۔ جیسپر کو مغرب سے ملانے کے لیے ییلو ہیڈ ہائی وے اور دی ییلو ہیڈ درہ موجود ہے جو اسے پرنس جارج سے اور مشرق میں ایڈمنٹن سے ملاتا ہے۔ جنوب میں آئس فیلڈ پارک وے بینف اور بینف نیشنل پارک کو جاتا ہے۔

جیسپر کے پاس پیرامڈ جھیل اور جھیل انیت، جھیل ایڈتھ اور دیگر بے شمار چھوٹی جھیلیں موجود ہیں۔ جیسپر ٹرام وے سیاحوں کو وسلر تک لے جاتی ہے جو سکیئنگ کے لیے مشہور ہے۔
## ذرائع نقل و حمل
جیسپر ریلوے اسٹیشن کے لیے وی آئی اے ریل ٹرینیں چلاتی ہے۔
## آبادی
جیسپر کی آبادی 2008 کی مردم شماری کے مطابق 4٫745 افراد پر مشتمل ہے۔ ان میں سے 510 افراد غیر مستقل جبکہ 4٫235 افراد مستقل طور پر آباد ہیں۔
## تعلیم
یہاں ایک ایلیمنٹری اسکول اور ایک ہائی اسکول موجود ہے۔
## موسم
جیسپر کا موسم نیم آرکٹک نوعیت کا ہے۔ سب سے زیادہ درجہ حرارت 36.5 ریکارڈ کیا گیا تھا جو 16 جولائی 1941 کو تھا۔ سب سے کم درجہ حرارت -47.2 ڈگری تھا جو 24 فروری 1916 کو ریکارڈ ہوا۔

## حوالہ جات

## بیرونی روابط

* 

زمرہ:1813ء میں آباد ہونے والے مقامات
زمرہ:البرٹا میں 1995ء کی تاسیسات
عنوان چشتی

**عنوان چشتی** (5 فروری 1937ء – 1 فروری 2004ء) ایک اردو شاعر تھے جنھوں نے شاعر، اسکالر، استاد اور ادبی نقاد کے طور پر شہرت حاصل کی۔ وہ ابر احسنی گنوری کے شاگرد تھے۔

## زندگی
چشتی  **افتخار الحسن** منگلور، ضلع ہریدوار، اتراکھنڈ میں پیدا ہوئے۔ وہ پیرزادہ شاہ انوار الحسن *انوار منگلوری* کے فرزند تھے۔ انھوں نے اپنی ابتدائی تعلیم منگلور اور مظفر نگر میں مکمل کی۔ گریجویشن کے بعد انھوں نے ایم اے (جغرافیہ، 1961ء)، ایم اے (اردو، 1963ء)، ماسٹر آف لٹریچرس (1968ء) اور پی ایچ ڈی (1973ء) کی ڈگریاں حاصل کیں۔ انھوں نے 15 ستمبر 1964ء کو جامعہ ملیہ اسلامیہ میں شمولیت سے قبل آگرہ کے شعیب محمدیہ کالج میں بطور لیکچرر کام کیا۔ انھوں نے اردو پڑھایا اور شعبہ اردو، جامعہ ملیہ اسلامیہ یونیورسٹی، دہلی کے سربراہ بنے۔ وہ 1997ء میں فیکلٹی آف ہیومینٹیز اینڈ لینگویجز کے ڈین کے طور پر ریٹائر ہوئے۔
## ادبی کیریئر
وہ اردو کے شاعر، نقاد اور اردو ادب کے مورخ تھے اور ان کی کئی کتابیں ہیں۔ وہ ابر احسنی گنوری کے شاگرد تھے۔ ان کی نظموں کے تین شائع شدہ مجموعے - ذوقِ جمال، نیم باز اور عکس و شخص ہیں۔

ان کی ادبی زندگی کا آغاز 1950ء میں اپنی پہلی غزل کی تشکیل سے ہوا۔ ان کی پہلی نظم، سلامِ مسافر، 1953ء میں اردو ماہنامہ شاعر میں شائع ہوئی۔ ان کی نظموں کا پہلا مجموعہ ذوق جمال 1966ء میں شائع ہوا اور اس کے بعد 1968ء میں نیم باز اور عکس و شخص شائع ہوا۔ انھوں نے اردو نظمیں لکھنے کا فن اپنے والد اور نکہت علی ادب صدیقی سے سیکھا۔

صغریٰ مہدی کے زیر اہتمام عنوان چشتی کی خدمات کا ایک جامع جائزہ 2003ء میں شائع ہوا، جس کا عنوان تھا – عنوان چشتی محقق، شاعر اور ناقد۔ اس سے قبل ان کی حیات و خدمات پر مشتمل کتاب پیمانۂ صفات 1995ء میں شائع ہوئی تھی۔

## کتابیات
 

### تصانیف
عنوان چشتی کی بعض کتابوں کے نام مندرجۂ ذیل ہیں:

; اردو شاعری:
* 
* 
* 

; تحقیق و تنقید:

* *معنویت کی تلاش*
* *عروضی اور فنی مسائل*
* *اردو شاعری میں ہیئت کے تجربے*
* *تنقیدی پیرائے*
* *تنقید سے تحقیق تک*
* *تنقید نامہ*
* *مکاتیب احسن، مع مقدمہ و حواشی*
* *اردو شاعری میں جدیدیت کی روایت*
* *آزادی کے بعد دہلی میں اردو غزل*
* *چاند چکور اور چاندنی*
* *اردو میں کلاسیکی تنقید*
* *اصلاح نامہ*
* *حرف برہنہ*
* *منظوم ترجمہ کا عمل*
* *نظم جدید کی فلسفیانہ اساس*
* *منار صدا*
* *[[کرشن چندر]]: حیات و خدمات*

## حوالہ جات

زمرہ:1937ء کی پیدائشیں
زمرہ:2004ء کی وفیات
زمرہ:اتراکھنڈ کے شعرا
زمرہ:اردو شعرا
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی مرد شعرا
زمرہ:بھارتی مسلم شخصیات
زمرہ:ضلع ہردوار کی شخصیات
زمرہ:مسلمان شعراء
زمرہ:بیسویں صدی کے ہندوستانی مسلمان
زمرہ:چشتی شخصیات
زمرہ:بھارتی اردو شعرا
بھارت سعودی عرب تعلقات

**بھارت سعودی عرب تعلقات** (، )، بھارت اور سعودی عرب کے مابین تعلقات تین ہزار قبل مسیح سے ہیں۔ دونوں ممالک کے تعلقات قریبی اور مضبوط رہے ہیں خاص طور پر تجارتی تعلقات۔

## موازنہ

## تاریخ
قدیم ہندوستان اور عرب کے تجارتی و ثقافتی روابط تین ہزار قبل مسیح سے ہیں۔ 1000ء میں جنوبی ہند اور عرب کے تجارتی تعلقات عروج پر تھے اور عرب معیشت کی ریڑھ کی ہڈی بن گئے تھے۔ یورپی سامراجی سلطنتوں کے عروج سے قبل تک، عرب تاجر ہندوستان اور یورپ کے مابین گرم مسالوں کی تجارت پر اجارہ داری کر رہے تھے۔  ہندوستان تیسری سعودی ریاست کے ساتھ تعلقات قائم کرنے والا پہلا ملک تھا۔ 1930 کی دہائی کے عرصے میں، ہندوستان نے نجد کو مالی امداد دی تھی۔

معاصر بھارت کے ساتھ سعودی عرب کے رسمی تعلقات 1947ء میں بھارت کی آزادی کے بعد قائم ہوئے۔ علاقائی معاملات اور تجارت میں تعاون کی وجہ سے دونوں ممالک کے درمیان میں تعلقات بہت مضبوط ہو چکے ہیں۔ سعودی عرب بھارت کو تیل پیچنے والا سب سے بڑا ملک ہے۔ بھارت سعودی عرب کے پہلے سات تجارتی شراکت داروں میں سے ایک ہے اور بھارت سعودی عرب میں سرمایہ کاری کرنے والا پانچواں بڑا ملک ہے۔

اب تک بھارتی وزرائے اعطم کی طرف سے سعودی عرب کے چار دورے ہوئے ہیں: جواہر لعل نہرو نے 1955ء میں، اندرا گاندھی نے 1982ء میں، منموہن سنگھ نے 1910ء میں اور آخری نریندر مودی نے 2016ء میں کیا۔ اسی طرح دونوں ملک دہشت گردی کے بارے مشترکہ نظریات رکھتے ہیں۔

## پس منظر
1947ء میں اپنی آزادی کے بعد سے، مغربی ایشیا میں ایک اہم علاقائی طاقت اور تجارتی بنیاد پر بھارت نے سعودی عرب کے ساتھ مضبوط تعلقات قائم کرنے کی کوشش کی ہے۔ نومبر 1955ء میں سعود بن عبدالعزیز آل سعود نے بھارت کا نہایت اہم دورہ کیا اور دونوں ملکوں نے امن و امان کے پانچ اصولوں پر مبنی تعلقات کی صورت پر اتفاق کیا۔ سعودی عرب 1.4 ملین سے زائد بھارتی کارکن سعودی عرب میں سلسلۂ روزگار قیام پزیر ہیں۔ بھارت پہلا جنوب ایشیائی ملک تھا جس نے سویت اتحاد کے پشت پناہ جمہوری جمہوریہ افغانستان کو تسلیم کیا، جب کہ اس وقت سعودی عرب افغان مجاہدین جو روس کے خلاف لڑ رہے تھے، ان کا بہت بڑا مالی معاون تھا اور پاکستان کا اتحادی۔

## مزید دیکھیے

* سعودی عرب میں بھارتی

## حوالہ جات

زمرہ:بھارت کے دوطرفہ تعلقات
زمرہ:سعودی عرب کے دوطرفہ تعلقات
زمرہ:بھارت سعودی عرب تعلقات
زمرہ:کامنز زمرہ جس کا ربط ویکی ڈیٹا پر ہے
بینف، البرٹا

**بینف** شہر بینف نیشنل پارک کا سب سے بڑا شہر ہے۔ یہ پارک اور یہ شہر کینیڈا کے صوبے البرٹا کے راکی پہاڑی سلسلے پر واقع ہیں۔ یہ شہر کینیڈا کے کسی بھی نیشنل پارک میں قائم ہونے والا پہلا شہر ہے۔ لیک لوئز کے بعد یہ کینیڈا کا دوسرا بلند ترین شہر ہے۔ اس کی بلندی سطح سمندر سے 1463 میٹر ہے۔ اس کے چاروں طرف بلند و بالا پہاڑ موجود ہیں۔ بینف کا شہر کیلگری سے 126 کلومیٹر مغرب اور لیک لوئز سے 58 کلومیٹر دور مشرق میں ہے۔ یہ شہر ٹرانس کینیڈا ہائی وے پر واقع ہے۔

بینف کو تفریحی شہر کا درجہ حاصل ہے اور کینیڈا کے مقبول ترین سیاحتی مراکز سے ایک ہے۔ اس کی وجہ شہرت پہاڑوں سے گھرے ہونے اور گرم پانی کے چشموں کی موجودگی ہے۔ اس کے علاوہ یہ بیرون خانہ کھیلوں جیسا کہ ہائیکنگ، بائیکنگ، اسکریمبلنگ اور اس کی انگ کے لیے مشہور ہے۔
## تاریخ
1880 کی دہائی میں بینف کو پہلے پہل بسایا گیا۔ 1883 میں کینیڈین پیسیفک ریلوے کے ملازمین کو یہاں سلفر پہاڑ کے ایک جانب گرم پانی کے چشمے ملے۔ 1885 میں کینیڈا نے یہاں وفاقی ریزرو کے لیے 26 مربع کلومیٹر کا علاقہ مختص کر دیا۔ اس علاقے کو بین الاقوامی تفریحی اور سپا کے مرکز کے لیے ترویج دی جانے لگی۔ 1887 میں ریزرو کا علاقہ بڑھا کر 673 مربع کلومیٹر کر دیا گیا۔ اس وقت اسے راکی ماؤنٹین پارک کا نام دیا گیا۔ کینیڈا میں نیشنل پارک کے نظام کی یہ ابتدا ثابت ہوئی۔

1884 میں اس علاقے کو لارڈ سٹیون نے بینف کا نام دیا۔ لارڈ سٹیون کینیڈین پیسیفک ریلوے کے ایک سابقہ ڈائریکٹر تھے۔ ان کی جنم بھومی کا نام بینف تھا جو سکاٹ لینڈ میں واقع ہے۔ کینیڈین پیسیفک ریلوے نے اپنی پٹڑی کے نزدیک بہت سارے ہوٹل بنائے اور بینف سپرنگز ہوٹل کو بین الاقوامی سیاحی مرکز قرار دیا۔

بینف کے شہر کو ریلوے اسٹیشن کے پاس سیاحتی مرکز کے طور پر بنایا گیا۔ اسے 1990 تک حکومت کے نیشنل پارک کے نظام نے چلایا جس کے بعد سے اسے کینیڈین نیشنل پارک کے اندر موجود شہر کا درجہ دے دیا گیا۔

1985 میں اقوام متحدہ نے بینف نیشنل پارک کو کینیڈا کے راکی پہاڑی سلسلے کے پارکوں میں سے ایک اور عالمی ثقافتی ورثے کا حصہ قرار دے دیا۔ بینف نیشنل پارک اس وقت کینیڈا کے مقبول ترین سیاحتی مراکز میں سے ایک ہے۔
1976 میں بین الاقوامی خلائی یونین اور خلائی اجسام کو نام دینے والے ادارے نے رسمی طور پر مریخ کے ایک گڑھے کا نام بینف رکھا۔ اس گڑھے کا قطر 5 کلومیٹر ہے۔
## آبادی
2007 میں بینف کی کل آبادی 8721 افراد تھی جس میں سے 7437 افراد مستقل طور پر یہاں آباد ہیں۔ غیر مستقل آبادی کی تعداد 1284 افراد ہے۔
یہاں کا کل رقبہ 4 اعشاریہ 85 مربع کلومیٹر ہے۔ آبادی کی گنجانیت 1381 اعشاریہ 7 افراد فی مربع کلومیٹر ہے۔ یہاں کل عمارات کی تعداد 2844 جبکہ مستقل طور پر آباد عمارتیں 2568 ہیں۔ اوسط سالانہ گھریلو آمدنی 55017 ڈالر ہے۔
## موسم

سردیوں میں درجہ حرارت منفی 15 سے منفی پانچ تک رہتا ہے۔ گرمیوں میں زیادہ سے زیادہ درجہ حرارت کی اوسط 22 ڈگری اور کم سے کم 7 ڈگری رہتا ہے۔ سال بھر برفباری کسی بھی وقت ہو سکتی ہے۔ سالانہ برف کی شرح 2 اعشاریہ 34 میٹر ہے۔

## حوالہ جات

## بیرونی روابط

* 

زمرہ:1990ء میں آباد ہونے والے مقامات
زمرہ:البرٹا میں 1990ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:البرٹا کے شہر
جھیل اتھابسکا

**جھیل اتھابسکا** ووڈ کری زبان کا لفظ ہے جس کا مطلب ہے "جہاں نباتات یکے بعد دیگرے اگتی ہیں"۔ یہ جھیل کینیڈا کے صوبے ساسکچیوان کے شمال مغربی کنارے اور البرٹا کے شمال مشرقی کنارے پر واقع ہے۔ یہ کینیڈا کی آٹھویں سب سے بڑی جھیل ہے۔

## تاریخ
اصل میں اتھابسکا لفظ ڈین زبان کا لفظ تھا جو محض اتھابسکا دریا کے اس جھیل میں گرنے والے مقام پر بننے والے ڈیلٹا کو ظاہر کرتا تھا۔ 
## جغرافیہ
یہ جھیل کل 7٫850 مربع کلومیٹر پر پھیلی ہوئی ہے اور اس کی کل لمبائی 283 کلومیٹر جبکہ زیادہ سے زیادہ 50 کلومیٹر چوڑی ہے۔ اس کی زیادہ سے زیادہ گہرائی 124 میٹر ہے اور اس میں 204 مکعب کلومیٹر پانی جمع ہے۔ اس طرح یہ جھیل البرٹا اور ساسکچیوان کے صوبوں میں سب سے بڑی جبکہ کینیڈا میں آٹھویں نمبر پر بڑی جھیل ہے۔ اس جھیل کا پانی شمال کی طرف سلیو دریا کے ذریعے میکنزی دریائی نظام کو بہتا ہے اور بحر منجمد شمالی میں جا گرتا ہے۔ 
## ترقی اور ماحولیات
اس جھیل کے شمالی کنارے پر یورینیئم اور سونے کی کانوں کی وجہ سے ساسکچیوان میں یورینیئم سٹی نامی شہر بنا ہے جہاں کان کن اپنے خاندانوں کے ساتھ رہتے تھے۔ اگرچہ 1980ء کی دہائی میں آخری کان بھی بند کر دی گئی تھی۔ تاہم کان کنی کی وجہ سے جھیل کا شمالی کنارہ بری طرح آلودہ ہو چکا ہے۔

جھیل اتھابسکا کی ریتلی پہاڑیاں 58 ڈگری شمال سے اوپر موجود دنیا کی سب سے بڑی متحرک ریتلی پہاڑیاں ہیں اور اس جھیل کے جنوبی کنارے پر واقع ہیں۔ 1992 میں حکومت اور کان کنی کی کمپنیوں کی سخت مخالفت کے باوجود ان پہاڑیوں کو پراونشل وائلڈرنیس پارک کا درجہ دے دیا گیا ہے۔

جھیل اتھابسکا میں 23 اقسام کی مچھلیاں موجود ہیں اور یہاں دنیا کی سب سے بڑی لیک ٹراؤٹ پکڑی گئی ہے جو 46 کلو سے زیادہ وزنی تھی۔

## حوالہ جات

## بیرونی روابط
*Lake Athabasca and associated Sand Dunes
*International Lake Environment Committee, June 21, 2001
*Fish Species of Saskatchewan
*Encyclopedia of Saskatchewan (Lake Athabasca)
*Athabasca Sand Dunes Provincial Park 

زمرہ:ویکی ڈیٹا سے مختلف مختصر وضاحت
زمرہ:البرٹا کی سرحدیں
زمرہ:کینیڈا کی جھیلیں
زمرہ:شمالی امریکا کی جھیلیں
فاضل (ڈائریکٹر)

اے ایم فاضل1949 میں ایلیپے کیرالہ بھارت میں پیدا ہوئے۔ وہ ایک بھارتی اسکرین مصنف، فلم ڈائریکٹر اور پروڈیوسر ہے جو مالایلم سینما میں کام کرتا ہے ،اس نے 1980 میں اپنے کام کی ابتدا فلم "منجل ورینجا پووکل" سے کی۔
اس کے والد چاہتے تھے کہ وہ ایک ڈاکٹر بنے مگر اپنا زیادہ وقت اسکول اور کالج کی اضافی بصاب کی سرگرمیوں میں گزارتا۔
اس نے ایک ڈراما لکھا اور اسٹیج پر دوستوں کے ساتھ پیش کیا۔ ایس ڈی ایللپے کالج میں ندومڈی وینو اس کا کالج فیلو تھا اور شاید یہ پہلا مزاحیہ نقالی کا گروہ تھا جو ہجوم کو تفریح دیتا تھا۔
میں ستھین، پریم ناصر، سیواجی گینیسن اور گوند کٹے کی نقالی کرتا تھا۔
اس نے اپنی پوسٹ گریجویشن اکنامکس میں مکمل کی۔
فاضل کے دو بیٹے فہد فاضل اور فرحان فاضل اور دو بیٹیاں ہیں ۔
فہد فاضل ملیالم فلم انڈسٹری میں ایک اداکار ہے اور اس نے ملیالم اور تامل انڈسٹری کی اداکارہ نذریہ ناظم سے شادی کی۔ فرحان فاضل بھی ایک اداکار ہے جو ملیالم فلمی صنعت میں کام کر رہا ہے۔
اس نے 2014 میں" نجن اسٹیو لوپز" سے اپنے کیرئیر کی ابتدا کی جس کے ڈائریکٹر راجیو رووی تھے۔
فاضل نے 1990 کے آغاز سے 31 فلموں کی ہدایتکاری کی ،اس کی فریش مین فلم ملیالم فلم منجل ورنجا پووکل تھی جسے نودیا اپاچن نے پروڈیوس کیا وہ موہن لال کی بھی پہلی فلم تھی۔فاضل کی قابلیت تنقید ماورا ہے۔
انھوں نے جنوبی بھارت میں فلموں میں بہت بڑے نام متعارف کروائے۔
فاضل ہدایتکاری کے لیے ابتدا سے ہی بہت اچھے انداز میں جانا جاتا ہے۔ ان کی بہت سی فلموں کی سنجیدگی سے بہت تعریف کی گئی ہے۔
اس نے ملیالم فلموں کے علاوہ کئی تامل فلمیں بھی بنائی اور ایک تلیگو فلم بھی بنائی۔
فاضل نے بہت سے جمالیاتی قدر اور اپیلنگ کے ساتھ بہت سے ریاستی ایوارڈ حاصل کیے۔ اس کی مشہور فلموں میں سے کچھ کے نام یہ ہیں
1.پوونپوتھیا پنوتھنل 1986
2.ہری کریشن 1998
3.سانتھم اپوز 1992
4.منیچترا تھازو 1993
 ان کو بہترین اور مشہور فلمں کا قومی ایوارڈ حاصل ہے۔

## حوالہ جات

## بیرونی روابط
* 

زمرہ:1949ء کی پیدائشیں
زمرہ:اکیسویں صدی کے بھارتی فلمی ہدایت کار
زمرہ:بقید حیات شخصیات
زمرہ:بیسویں صدی کے بھارتی فلم ہدایت کار
زمرہ:بھارتی مسلم شخصیات
زمرہ:ضلع الاپوژا کی شخصیات
زمرہ:کیرلا کے فلم ہدایت کار
زمرہ:ملیالم فلم ڈائریکٹر
زمرہ:ملیالی شخصیات
زمرہ:الاپوژا کی کاروباری شخصیات
زمرہ:ملیالم منظر نویس
زمرہ:کیرلا کے منظر نویس
زمرہ:کیرلا کے فلم پروڈیوسر
زمرہ:بیسویں صدی کے بھارتی ڈراما نگار اور ڈراما نویس
زمرہ:تمل فلم ہدایت کار
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی بھارتی شخصیات
زمرہ:الاپوژا کے مصنفین
سابو دستگیر

سابو دستگیر(27 جنوری 1924ء تا 2 دسمبر 1963ء) سیلر شائک، سبوند سابو فرانسس کے طور پر جانا جاتا تھا۔ وہ ایک بھارتی فلمی اداکار تھا جس نے بعد میں ریاست ہائے متحدہ امریکا کی شہریت حاصل کی۔ اس نے اپنے سب سے پہلے نام "سبو" کے ذریعے شہرت حاصل کی اور بنیادی طور پر 1930ء اور 1940ء کی دہائی میں امریکی اور برطانوی فلموں میں اداکاری کے لیے مشہور ہوا۔ 1960ء میں وہ ہالی ووڈ کی شہرت کی دوڑ میں شامل ہو گیا۔
وہ 1924ء میں کاراپور ریاست میسور میں پیدا ہوا اور شاہی ریاست برٹش انڈیا میں ایک مسلمان کے طور پر پلا بڑھا۔
سابو ایک ہندوستانی مہاوت کا بیٹا تھا۔ اس کا مکمل نام "سابو دستگیر" ہے۔ صحافی فلپ لبفرائڈ کی تحقیق کے مطابق اس کے حوالہ جات کی کتابوں میں یہ اس کے بھائی کا نام تھا۔ درحقیقت اس کا اصل اور مکمل نام سیلار شائک سابو یا سابو فرانسس تھا۔ سابو کے بھائی کو ایک فرنیچر کی دکان میں چوری پر قتل کر دیا گیا تھا جو دو آدمیوں کا مشترکہ ناکام کاروبار تھا۔
جب وہ 13 سال تھا تو رابرٹ فلہرٹی کی دستاویزی فلم میں اس کو پہلی بار متعارف کروایا گیا۔ 1937ء کی برطانوی فلم "ایلیفینٹ بوائے" میں ہاتھی کے سوار کا کردار ادا کیا۔ اس فلم کی کہانی روڈیارڈ کپلنگ کی کہانی " ٹومائی آف دی ایلیفینٹ" سے لی گئی تھی۔ 1938ء میں پروڈیوسر الیگزینڈرا کورڈا نے اے ای ڈبلیو میسن کو "دی ڈرم" لکھنے کا کہا جس نے اس نوجوان ستارے کے لیے بڑا اہم کردار ادا کیا۔ شاید سابو 1940ء کی برطانوی فلم "بغداد کے چور" میں اپنے کردار "ابو" کے لیے کے بہت مشہور ہوا۔ ہدایت کار مائیکل پاؤل نے سابو کے بارے میں کہا کہ وہ ان کے لیے بہت نیک شگون ثابت ہوا۔ 1942ء میں سابو نے ایک اور مشہور کردار سے مقبول ہوا جو بنیادی طور پر جوڑے کی کہانی پر مشتمل تھا۔ "موگلی" کے نام سے" جنگل بک" جو بھارت کے جنگلوں میں کم بجٹ پر فلمائی گئی۔ اس نے ماریہ مونٹز اور جان ہال کے یونیورسل پکچرز کی تین فلموں عریبین نائٹس 1942ء، وائٹ سیوج 1943ء اور کوبرا وومین 1944ء میں اپنی اداکاری کے جوہر دکھائے۔

## حوالہ جات

## بیرونی روابط

* 
* Powell and Pressburger Pages article
* Criterion Collection Essay

زمرہ:1924ء کی پیدائشیں
زمرہ:1963ء کی وفیات
زمرہ:امریکی مرد فلمی اداکار
زمرہ:امریکی مسلمان
زمرہ:برطانوی مرد فلمی اداکار
زمرہ:برطانوی مسلم شخصیات
زمرہ:بیسویں صدی کے امریکی مرد اداکار
زمرہ:بیسویں صدی کے برطانوی مرد اداکار
زمرہ:بھارتی مرد فلمی اداکار
زمرہ:بھارتی مسلم شخصیات
زمرہ:دوسری جنگ عظیم کی امریکی عسکری شخصیات
زمرہ:ریاستہائے متحدہ کو بھارتی تارکین وطن
زمرہ:میسور کے مرد اداکار
زمرہ:Burials at Forest Lawn Memorial Park (Hollywood Hills)
زمرہ:کامنز زمرہ جس کا ربط ویکی ڈیٹا پر ہے
زمرہ:بھارتی اداکار بچے
زمرہ:بھارتی نژاد امریکی شخصیات
زمرہ:کیلیفورنیا کے مسلم
ریاست سچن

**ریاست سچن** () ہندوستان کے عہد استعمار میں بمبئی پریزیڈنسی کی سورت ایجنسی کے تابع ایک نوابی ریاست تھی۔ سورت ایجنسی سے قبل یہ ریاست خاندیش ایجنسی میں آتی تھی۔ اس کا پایہ تخت سچن تھا جو اس وقت بھارتی صوبہ گجرات کے ضلع سورت کے انتہائی جنوب میں واقع ہے۔

## تاریخ
6 جون 1791ء کو ریاست سچن قائم ہوئی۔ گوکہ رعایا میں پچاسی فیصد آبادی ہندو تھی لیکن ریاست کے حکمران سنی مسلمان تھے۔ ان حکمرانوں کا تعلق ریاست جنجیرہ کے شیدی شاہی سلسلہ سے تھا۔ شیدی نسل افریقی نژاد تھی۔

برطانیہ کے زیر نگین آنے سے قبل ریاست سچن مرہٹہ پیشوا کے تحفظ میں تھی۔ سنہ 1829ء میں ریاست دیوالیہ ہو گئی، نیز 1835ء سے 1864ء تک یہ ریاست برطانوی سول انتظامیہ کے ماتحت بھی رہی۔ ریاست کی اپنی فوج، سکہ اور اسٹامپ پیپر تھے نیز ایک ریاستی طائفہ بھی تھا جس میں افریقی نژاد افراد رکھے گئے تھے۔

ہندوستانی سینما کی ابتدائی مشہور اداکارہ اور ہندوستان کی پہلی خاتون فلمی ہدایت کار فاطمہ بیگم (1892ء – 1983ء) کی شادی مبینہ طور پر ریاست سچن کے نواب شیدی ابراہیم محمد یاقوت خان سوم سے ہوئی تھی۔ تاہم اہل خاندان اس بات سے انکار کرتے ہیں، ان کا کہنا ہے کہ نواب اور فاطمہ بیگم کی شادی یا معاہدہ کا نیز نواب صاحب نے سلطانہ، زبیدہ اور شہزادی کو اپنے بچے تسلیم کیا ہو، اس کا کوئی ریکارڈ موجود نہیں ہے۔ فاطمہ بیگم کی بیٹی سلطانہ ہندوستان کی ابتدائی فلموں کا مقبول چہرہ تھیں جبکہ دوسری بیٹی زبیدہ ہندوستان کی پہلی بولتی فلم عالم آرا کی مرکزی اداکارہ رہی تھی۔

ریاست سچن کے آخری حکمران نواب شیدی ابراہیم محمد یاقوت خان سوم نے 8 مارچ 1948ء کو بھارت ڈومینین میں انضمام کے معاہدہ پر دستخط کیے۔ بعد ازاں یہ ریاست بمبئی صوبہ کے ضلع سورت کا حصہ بن گئی۔ تقسیم ہند کے بعد زبیدہ بھارت ہی میں رہی جبکہ ان کی بہن سلطانہ پاکستان چلی گئی۔ وہاں شادی کے بعد ان کے یہاں جمیلہ رزاق پیدا ہوئیں جو 1950ء کی دہائی کے وسط سے 1960ء کی دہائی کے وسط تک پاکستان کی مشہور اداکارہ تھی۔

## حوالہ جات

## بیرونی روابط
* 
* Early Indian Movies

زمرہ:1791ء میں قائم ہونے والے ممالک اور علاقے
زمرہ:1948ء میں تحلیل ہونے والی ریاستیں اور عملداریاں
زمرہ:ضلع سورت
زمرہ:گجرات کی نوابی ریاستیں
زمرہ:ہندستان کی مسلم نوابی ریاستیں
زمرہ:بھارت میں 1948ء کی تحلیلات
زمرہ:توپوں کی سلامی والی نوابی ریاستیں
زمرہ:اٹھارویں صدی میں قائم ہونے والے ممالک اور علاقے
جزیرہ جنوبی انڈمان

**جزیرہ جنوبی انڈمان** () بھارت کی یونین علاقہ جزائر انڈمان و نکوبار کے ضلع جنوبی انڈمان کے زیر انتظام عظیم انڈمان کا جنوبی ترین جزیرہ ہے۔  جزائر انڈمان و نکوبار کا دار الحکومت پورٹ بلیئر اسی جزیرے پر واقع ہے۔ 

## حوالہ جات

زمرہ:جنوبی انڈمان جزیرہ
عظیم انڈمان

**عظیم انڈمان** () بھارت کے جزائر انڈمان کا مرکزی مجمع الجزائر ہے۔ شمال سے جنوب کی جانب اس میں جزیرہ شمالی انڈمان، جزیرہ انٹرویو، جزیرہ وسطی انڈمان، لانگ آئلینڈ، جزیرہ باراتنگ، جزیرہ جنوبی انڈمان اور جزیرہ رٹلینڈ شامل ہیں۔

زمرہ:بھارت کے مجمع الجزائر
زمرہ:جزائر انڈمان و نکوبار کے جزائر
محمد سعید اللہ

**محمد سعید اللہ** ایک معمر بھارتی شخص ہیں جو اس وقت بھارت کے ذرائع ابلاغ کی سرخیوں میں آگئے جب انھوں نے ایک ایسی سائیکل ایجاد کی جو زمین کے ساتھ ساتھ پانی پر بھی چل سکتی ہے۔ ان کی اس ایجاد کی بھارت کے سابق صدر جمہوریہ ڈاکٹر اے پی جے عبد الکلام نے بھی یہ کہ کر تعریف کی کہ یہ ایجاد دفافی مقاصد میں بھی معاون ہے۔ ماہرین نے بھارت میں مسلسل رو نما ہونے والے سیلاب کی تباہ کاریوں سے روکنے کا ایک مؤثر ذریعہ قرار دیا۔ سعید الل کئی انعامات سے نوزے گئے۔ مگر ان تمام باتوں کے باوجود نہ تو یہ سائیکل بھارت میں عام ہوئی اور نہ سعید اللہ کی زندگی میں کوئی غیر معمولی تبدیلی آئی۔ وہ حسب سابق شہد بیچنے کا کام کرتے ہیں۔

## ایجاد اور اس کا پس منظر
محمد سعید اللہ کا تعلق بہار سے ہے۔ وہ اکثر ایک گاؤں سے دوسرے گاؤں اپنی بیوی سے ملاقات کے لیے جاتے ہیں۔ تاہم ہر بار انھیں کھچاکھچ پھری ناؤ میں سفر کرنے پر مجبور تھے، جو انھیں بالکل بھی گوارا نہیں تھا۔ اس وجہ سے وہ اپنی کوششوں سے ایک ایسی سائیکل کے موجد بن گئے جس کی وجہ وہ اکیلے ندی ایک کے پار پانی پر اسے چلاتے ہوئے دوسری پار جا سکتے تھے اور اپنی بیوی سے مل سکتے تھے۔

## سلسلہ وار ایجادات
سعید اللہ کئی ایجادات کر چکے ہیں۔ ان میں پانی اور زمین، دونوں پر چلنے والی سائیکل، مِنی ٹریکٹر (Mini tractor)، یک گونہ بھار اٹھاتی سائیکل (Spring loaded cycle)، جاہ کشی سے چلنے والا پانی کا پمپ (Fodder cutter operated Mini water pump)، چابی سے چلنے والا میز پنکھا (Key operated Table Fan)، نوانائی کے تحفظ سے چلنے والی سائیکل (Conserved Energy operated bicycle) اور برق سازی کی منی ٹربائن (Mini turbine for electric generation) شامل ہیں۔

## انعامات و اعزازات
سعید اللہ کی پانی اور زمین پر چلنے والی سائیکل کو دیکھ کر بھارت کے اس وقت کے صدر ڈاکٹر اے پی جے عبدالکلام نے یہ توقع ظاہر کی کہ اس کا استعمال دفاعی اشخاص بھی استعمال کر سکتے ہیں۔ یاد رہے کہ مرحوم صدر جمہوریہ کا تعلق سیاسی جماعتوں سے نہیں بلکہ بھارت کی دفاعی ضروریات اور میزائلوں کی تیاری سے رہا تھا۔

سعید اللہ کو قومی ایجاد فاؤنڈیشن (National Innovation Foundation) کا زندگی بھر کی کامیابی کا ایوارڈ حاصل ہوا۔ اس میں سعید اللہ کے سبھی ایجادات کا اعتراف ہے۔

وہ ان بارہ فائنل میں داخل لوگوں میں تھے جنھیں وال اسٹریٹ جرنل ایشین انوویشن ایوارڈ کے لیے غور کیا جا رہا تھا۔

## زندگی کا گذر بسر
ان سبھی کامیابیوں کے بعد بھی وہ غریب رہے۔ وہ گذر بسر کے لیے شہد بیچا کرتے رہے ہیں۔

## مزید دیکھیے
* دوارکا پرساد چورسیا

## حوالہ جات

زمرہ:بھارتی مسلم شخصیات
زمرہ:بھارتی موجدین
زمرہ:بھارتی مرد
زمرہ:بہاری شخصیات
زمرہ:بقید حیات شخصیات
میراثی

**میراثی** ہندوستان کی ایک مشہور قوم ہے جو غیر منقسم ہندوستان اور بعد از تقسیم ہند و پاک میں جابجا آباد ہے۔ میراثی قوم پیشہ ورانہ طور پر انساب کی ماہر، ڈوم اور رقاص ہوتی ہے۔ اس قوم کے افراد اپنے اہل تعلق کے خاندانوں کے شجرہ ہائے نسب یاد کرنے اور یاد رکھنے میں ید طولیٰ رکھتے ہیں، چنانچہ برصغیر میں کسی خاندان کا نسب معلوم کرنا ہو تو ان کی خدمات حاصل کی جاتی تھیں مگر اب یہ مختلف پیشے اختیار کر چکے ہیں اور ملازمت وغیرہ بھی کرتے ہیں اور کچھ گھرانے اک بھی ناچ گانا کر کے شادی بیاہ پر لوگوں لطف اندوز کرتے ہیں اس کے علاؤہ مجاور اور نوحہ خوانی اور مزارت ہر بھی خدمات سر انجام دیتے ہیں ڈسکہ میں ان کے محلے اک بھی ہیں اور آج بھی وہاں ، شادی بیاہ کی تقریبات اور ناچ رنگ کی محفلوں میں بھی انھیں بلایا جاتا ہے جہاں یہ اپنے فن نغمہ سرائی کا مظاہرہ کرتے ہیں۔ لفظ "میراثی" اردو لفظ میراث سے مشتق ہے جس کے معنی وراثت کے ہیں۔

## شمالی ہندوستان میں
میراثیوں کے کچھ خاندان ہندوؤں میں نچلی ذات سے تعلق رکھتے تھے، پھر وہ مسلمان ہو گئے۔ جبکہ کچھ خاندانوں کا دعویٰ ہے کہ اصلاً وہ ہندوؤں کی چارن برادری سے تھے۔ تیرہویں صدی عیسوی میں ان خاندانوں نے اس وقت کے مشہور صوفی شاعر امیر خسرو کے ہاتھوں پر اسلام قبول کیا۔ شمالی ہندوستان کے میراثی پانچ ذیلی گروپوں میں منقسم ہیں: ابل، پوسلا، بیت کٹو اور کالیٹ۔ ان کے رسم و رواج انساب کی ماہر ایک دوسری برادری مسلمان رائے بھٹ سے خاصے ملتے جلتے ہیں۔ میراثی قوم ہی کی ایک برادری پنواڑیا کہلاتی ہے جو اصلاً داستان گو تھی لیکن انھیں گویوں اور بھانڈ کی حیثیث سے بھی یاد کیا جاتا تھا۔

نغمہ سرائی کے دوران میں میراثی قوم پکھواج کا استعمال کرتی ہے، اس بنا پر ان کو پکھواجی بھی کہا جاتا ہے۔ یہ قوم اپنے متعلقین کے انساب کو حفظ کرنے اور انھیں سینہ بسینہ منتقل کرنے میں خاص امتیاز رکھتی ہے۔ اسی بنا پر شادی بیاہ کے معاملات میں ان سے خاص مدد لی جاتی ہے۔ ماہر انساب کی حیثیت سے میراثی قوم "نسب خواں" کے لقب سے بھی معروف ہے۔ اس قوم کے افراد شمالی ہندوستان میں ہر جگہ آباد ہیں۔ روایتی طور پر وہ شادی بیاہ کی تقریبات وغیرہ میں لوک گیت گاتے ہیں۔ اس قوم کی کچھ برادریاں کاغذی پھول کی صنعت سے بھی وابستہ ہیں۔ پنجاب کے دیہی علاقوں میں ان کی خوب پزیرائی ہوتی ہے اس لیے وہاں ان کی کثیر آبادی ہے۔ تاہم کچھ برسوں سے بہت سے میراثی پنجاب سے ہجرت کرکے راجستھان، بہار، گجرات، ہریانہ اور مغربی اترپردیش میں جا بسے ہیں۔

## پاکستان میں

پاکستانی پنجاب میں اب میراثی برادری زیادہ تر عاشورے کی سرگرمیوں میں حصہ لیتی ہے، نوحے (مرثیے) پڑھنا وغیرہ اور وہ اچھے تفریح مہیا کرنے والے بھی ہیں، ان میں سے اکثر ملک کی موسیقار تھیٹر فن کار ہیں۔ زیادہ تر میراثی دو زبانی ہوتے ہیں، یہ اردو و پنجابی دونوں بولتے ہیں۔ یہ پنجاب بھر میں پائے جاتے ہیں اور بہت سے دیہاتوں میں یہ آباد ہیں۔ شمالی اور وسطی پنجاب کے کچھ میراثی خود کو اب خان کہتے ہیں، جس کو حقیقی خان بہت بُرا مانتے ہیں۔

## حوالہ جات

زمرہ:اتر پردیش کے معاشرتی گروہ
زمرہ:اترپردیش کی مسلم برادریاں
زمرہ:بھارت کی مسلمان برادریاں
زمرہ:بہار کی مسلمان برادریاں
زمرہ:بہار کے معاشرتی گروہ
زمرہ:پنجاب (بھارت) کے معاشرتی گروہ
زمرہ:پنجاب (پاکستان) کے معاشرتی گروہ
زمرہ:پنجابی قبائل
زمرہ:دہلی کے معاشرتی گروہ
زمرہ:راجستھان کے معاشرتی گروہ
زمرہ:مہاجر برادریاں
زمرہ:ہریانہ کے معاشرتی گروہ
زمرہ:سکھ اسماج
زمرہ:ویکی ڈیٹا سے مطابقت رکھنے والی مختصر تفصیل
دوارکا پرساد چورسیا

**دوارکا پرساد چورسیا** ایک بھارتی موجد ہیں۔ انھوں نے ایسی سائیکل ایجاد کی ہے جس میں یہ صلاحیت ہے کہ وہ دوارکا اور ممبئی کی ندیوں کو عبور کر سکے۔ یہ کامیابی انھوں نے 1980ء کے دہے میں حاصل کی تھی۔ اس وقت یہ کامیابی بھارتی اور مغربی ذرائع ابلاغ کے لیے خوش کن بھی تھا میں حیرت انگیز بھی۔ دورکا کی ایجاد کردہ سائیکل میں یہ صلاحیت ہے کہ وہ طوفانوں اور بریجوں کے ٹوٹنے کے وقت مصیبت زدہ لوگوں کی مدد کر سکے۔

## زندگی کا تعارف
دوارکا پرساد کی پیدائش برطانوی ہند میں 1932ء کو گھوگھاٹ محلہ، الہ آباد میں ہوئی تھی۔ اب وہ مرزاپور، اتر پردیش میں آباد ہو چکے ہیں جہاں انھوں نے گذر بسر کی خاطر ایک پان کی دکان کھول رکھی ہے۔

## ایجاد کی ضرورت اور پہل
1972ء میں جب وہ 40 سال کی عمر کو پہنچ چکے تھے، انھوں نے یہ فیصلہ کیا تھا کہ وہ تنہا کل ہند سائیکل دورے پر روانہ ہوں گے۔ جب وہ پنجاب کے جگدھاری مقام پر بارش کے موسم میں پہنچے، سڑکیں پانی سے بھری ہوئی تھی۔ وہ پھنس گئے تھے۔ یہیں سے انھیں یہ خیال آیا کہ وہ آب و زمین دونوں کے لیے یکساں طور پر کارگر سائیکل بنائیں۔ وہ گھی کے چار خالی کین لے کر آئے اور تین مہینے کی جد و جہد کے بعد اپنی مطلوبہ ضرورت کی سائیکل بنانے میں کامیاب ہوئے۔

دوارکا پرساد اپنی سائیکل کا عوامی مقامات پر مظاہرہ کرنے لگے۔ وہ جہاں جہاں پہنچے، مرجع الخلائق ثابت ہوئے۔ وہ دوارکا ندی میں پانچ کیلو میٹر پر محیط فاصلہ سائیکل پر عبور کیے۔ وہ احمد آباد گئے اور وہاں پر اپنی سائیکل کا مظاہر کنکاریہ جھیل پر کیے۔ وہ ممبئی میں جوہو سے نریمن پوائنٹ اور گیٹ وے آف انڈیا سے الیفینٹا گپھاؤں کا فاصلہ سمندری راستے سے عبور کیا۔

## ذیلی ایجاد - پانی پر چلنے والے جوتے
دوارکا پرساد نے بڑے سائز کے خصوصی طور پر تیار کیے گئے جوتے استعمال کرتے ہیں جن میں تھرماکول پھرا ہوتا ہے۔ یہ جوتا ہر ایک قدم سے بندھا ہوتا ہے اور پتواریں تھرماکول سے بھری ہوتی ہیں تاکہ پانی میں آسانی سے چلا جا سکے۔

## انعامات و اعزازات
دوارکا پرساد کو اپنی منفرد ایجاد کردہ آب و زمین سائیکل کے لیے 2007ء میں چوتھے *نیشنل گراس روٹس انوویشن ایوارڈ* (4th National Grassroots Innovation Awards) سے نوازا گیا تھا۔ ان کے انٹرویو بھارت کے کئی قومی اور مقامی چینلوں کے علاوہ بی بی سی کی جانب سے بھی لیے جا سکے ہیں۔

## مزید دیکھیے
* محمد سعید اللہ

## حوالہ جات

زمرہ:1932ء کی پیدائشیں
زمرہ:بقید حیات شخصیات
زمرہ:بھارتی موجدین
زمرہ:بھارتی مرد
زمرہ:اتر پردیش کی شخصیات
ہائپروائزر

**ہائپروائزر** () یا **ورچوئل مشین مانیٹر** () مخفف **وی ایم ایم** (VMM) ایک سافٹ ویئر، فرم ویئر یا ہارڈویئر ہے جو مجازی مشین بناتا اور چلاتا ہے۔ ایک کمپیوٹر جس پر ہائپروائزر ایک یا زیادہ مجازی مشینیں بناتا ہے اسے **میزبان مشین** یا **ہوسٹ مشین** () کہا جاتا ہے اور اس پر بننے والی ہر مجازی مشین کو **مہمان مشین** یا **گیسٹ مشین** () کہا جاتا ہے۔

اصطلاح **ہائپروائزر** روایتی آپریٹنگ سسٹم کے کرنل (kernel) کی اصطلاح **سپروائزر** کا متغیر ہے: ہائپروائزر سپروائزر کا سپروائزر ہے، 
جس میں **ہائپر** روایتی اصطلاح **سپر** زیادہ صلاحیت والا لفظ ہے۔ 
اصطلاح **ہائپر** سنہ 1970 میں متعارف کروائی گئی تھی۔ 

## قسم بندی
تصغیر|ہائپروائزر کی اقسام
ہائپروائزر کی دو اقسام ہیں۔ 
پہلی قسم **مقامی** یا **نیٹو** (native or bare-metal hypervisors) ہائپروائزر اور دوسری **میزبان ** یا **ہوسٹ** (hosted hypervisors) ہائپروائزر۔

### قسم-1 مقامی ہائپروائزر
اس قسم میں ہائپروائزر براہ راست ہارڈ وئیر پر نصب کیا جاتا ہے اور اس پر آپریٹنگ سسٹمز نصب کیے جاتے ہیں۔ اس میں ایک مینیجمنٹ سافٹ وئیر استعمال ہوتا ہے جو آپریٹنگ سسٹمز کے نظم وضبط، مشین کے تمام وسائل کی تقسیم اور تمام ضروری امور انجام دیتا ہے۔ 

### قسم-2 میزبان ہائپروائزر
اس قسم میں ہارڈ وئیر ہر پہلے ایک آپریٹنگ سسٹم نصب کیا جاتا ہے اور اس پر ہائپروائزر نصب کیا جاتا ہے۔ اور اس کے بعد اس پر مزید مجازی مشینیں نصب کی جا سکتی ہیں۔ اس صورت میں مینجمنٹ سافٹ وئیر کی ضرورت نہیں ہوتی کیونکہ میزبان آپریٹنگ سسٹم یہ کام سر انجام دیتا ہے۔

## بیرونی روابط

## حوالہ جات

* Hypervisors and Virtual Machines: Implementation Insights on the x86 Architecture
* A Performance Comparison of Hypervisors, VMware

زمرہ:سرور (کمپیوٹنگ)
زمرہ:مجازییت سافٹ ویئر
زمرہ:کامنز زمرہ جس کا ربط ویکی ڈیٹا پر ہے
زمرہ:کمپیوٹر سائنس
زمرہ:سافٹ ویئر
مہیما دھرم

**مہیما دھرم** ایک بھارتی مذہب ہے جو بطور خاص اوڈیشا اور اس کے پڑوسی ریاستوں میں پایا جاتا ہے۔ اس کا آغاز ذات پات پسند ہندو سماج کی نچلی ذاتوں کی جانب سے سماجی اصلاح اور برہمنیت کے خلاف احتجاج کے طور پر شروع کیا گیا تھا۔ اس مذہبی تحریک کی بنیاد متمول اور اونچے طبقے کی تنقید پر قائم ہے۔

## بانی
مہیما دھرم کے بانی مہیما سوامی یا مہیما گوسائیں تھے، جیسا کہ انھیں اکثر کہا جاتا ہے۔ مہیما سوامی کے وجود پہلی تحقیق شدہ خبر 1867ء میں *اُتکل دیپیکا* اخبار، اوڈیشا میں چھپی تھی۔

کئی سالوں تک مہیما گوسائیں ہمالیہ کی گپھاؤں میں گہرے دھیان میں لگے رہے۔ وہاں سے سوامی کئی علاقوں میں گھومے۔ بالآخر وہ آخری بار پوری میں 1826ء میں دھولیا گوسائیں کے طور پر دیکھے گئے۔ یہاں سوامی پوری کی دھول سے متاثرہ سڑکوں پر اپنا بسیرا بنائے۔ لوگ ان سے اپنی خوش حالی کے بارے میں استفسار کرتے اور چونکا دینے والی بات یہ بھی کہ جو وہ کہتے وہ ہو کر رہتا۔ یہ مانا جاتا ہے کہ انھیں پوری مکتی منڈپ بلایا گیا جہاں انھوں نے اس بات کی تصدیق کی کہ برہما نِرگُن (بے عمل) اور شونیا (صفر) ہے۔

پوری سے سوامی کھنڈگیری، دھولی کیری، نیل گیری کی پہاڑیوں میں چلے گئے، جو بھوبنیشور کے نزدیک ہیں (دار الحکومت، اوڈیشا) اس وقت کے دوران سوامی پانی پر اکیلے بارہ سال رہے اور لوگ انھیں *نیراہری کوسائیں* کہتے تھے۔ 1838ء میں سوامی دھینکنال ضلع کی کپل پہاڑیوں کے لیے چلے گئے اور یہاں اکیس دن آتما یوگی سمادھی (انسانی دماغ کی یکجائی) میں *کمبھی درخت* کے *بالکال* تنے میں گزارے، جب کہ ان کے کپڑے ایک بڑے سے گولائی دار پتھر پر رکھ دیے گئے تھے۔ ایک بہت بڑا سات سروں والا سانپ اپنے ایک سر سے سوامی کے سر کو ڈھانک گیا۔ اطراف کا جنگل سوامی کے معطر جسم سے پرنور ہو گیا۔ 21 ویں دن کو ایک قبائلی سدانند جو پڑوس کے دیوگرام گاؤں سے تعلق رکھتا تھا، نے سوامی کے نورانی آتما یوگا سمادھی کا مشاہدہ کیا اور انھیں یہاں قیام کے بارہ سال تک پھل فراہم کیا۔ اس وجہ سے سوامی کو *پھلاہاری گوسائیں* کہا جانے لگا۔ اگلے بارہ سال سوامی صرف گائے کے دودھ پر جیتے رہے، جو دہھینکنال کا فرماں روا انھیں مہیا کرواتا رہا۔ راجا کا نام بھکی رتھی بھرمربار بہادر تھا۔ دونوں راجا اور رانی کو سوامی کو پہاری کے اوپر دیکھنے اور انھیں مٹی کے گھڑوں میں دودھ پلانے کا موقع ملا۔

## حوالہ جات

زمرہ:اوڈیشا میں ہندومت
زمرہ:توحیدی مذاہب
زمرہ:ہندو تحریکیں اور تنظیمیں
زمرہ:ہندو فرقے
زمرہ:سبزی خوری کا مطالبہ کرنے والے مذاہب
زمرہ:کامنز زمرہ جس کا ربط ویکی ڈیٹا پر ہے
زمرہ:نئی ہندو مذہبی تحریکیں
چھمبیر کناری

**چھمبیر کناری** *منڈی بلاک* ، پونچھ ضلع، جموں و کشمیر، بھارت میں واقع ایک گاؤں ہے۔ یہاں اردو، ڈوگری اور گجری زبانیں بولی جاتی ہیں۔ یہ سطح سمندر سے 1580 میٹر اوپر ہے۔

## مزید دیکھیے
* پونچھ ضلع
* جموں و کشمیر

## حوالہ جات

زمرہ:جموں و کشمیر کے گاؤں
سنھ گڑھ

**سنھ گڑھ** (لفظی معنی: شیر کا قلعہ) ایک پہاڑی قلعہ ہے جو بھارتی شہر پونہ سے جنوب مغرب میں تقریباً پچیس کلومیٹر دور واقع ہے۔ اس قلعے کے متعلق دستیاب معلومات سے اندازہ ہوتا ہے کہ اس کی تعمیر دو ہزار برس قبل ہوئی تھی۔ کونڈی نیشور مندر کے غار اور کندہ کاریاں اس کا واضح ثبوت ہیں۔ سینھ گڑھ کو پہلے کونڈھانا کہا جاتا تھا۔ اس قلعے نے تاریخ کی متعدد اہل جنگیں دیکھی ہیں جن میں سب سے مشہور جنگ سنہ 1670ء کا معرکہ سینھ گڑھ تھی۔ سہیادری پہاڑوں میں بھولیشور سلسلہ کی ایک چٹان کے اوپر واقع یہ قلعہ سطح زمین سے 760 میٹر اونچا اور سطح سمندر سے 1312 میٹر بلند ہے۔

سنھ گڑھ قلعہ کی تعمیر کا مقصد قدرتی تحفظ فراہم کرنا تھا کیونکہ اس کا نشیبی ڈھلوان بہت زیادہ تھا۔ اسی بنا پر صرف اہم مقامات پر ہی دیواریں اور برج تعمیر کیے گئے ہیں۔ قلعے میں داخل ہونے کے دو دروازے ہیں، کلیان دروازہ اور پونہ دروازہ۔ کلیان دروازہ جنوب مشرق میں اور پونہ دروازہ شمال مشرق میں پڑتا ہے۔ مرہٹہ سلطنت میں اس قلعے کو ایک اور امتیاز حاصل، وہ یہ کہ قلعہ سینھ گڑھ مرہٹوں کے زیر تسلط دیگر اہم قلعوں مثلاً قلعہ راج گڑھ، قلعہ پورندر اور قلعہ تورنا کے عین وسط میں واقع تھا۔

## تاریخ
ابتدا میں اس قلعہ کو مشہور بودھ سنت کونڈنیہ کے نام پر کونڈھانا کہا جاتا تھا۔ کونڈی نیشور مندر میں موجود غار اور کندہ کاریاں بتاتے ہیں کہ یہ قلعہ غالباً دو ہزار برس قبل تعمیر کیا گیا تھا۔ سنہ 1328ء میں محمد بن تغلق نے اس قلعہ کو کولی قوم سے حاصل کیا تھا۔

ابراہیم عادل شاہ اول کے کماندار کی حیثیت سے شاہ جی بھوسلے خطہ پونہ کے مختار تھے۔ شاہ جی کے فرزند شیواجی نے عادل شاہی سلطنت کے خلاف علم بغاوت بلند کیا اور اپنی علاحدہ سلطنت کے قیام کے لیے کوشاں ہوئے۔ سنہ 1647ء میں شیواجی نے عادل شاہی سردار اور ناظم قلعہ شیدی ملک امبر سے یہ کہہ کر قلعہ حاصل کر لیا کہ شاہ جی بھوسلے کے فرزند کی حیثیت سے وہ قلعہ کا بہتر دفاع کر سکتے ہیں۔
## حوالہ جات

زمرہ:ضلع پونہ کے قلعے
زمرہ:مرہٹہ سلطنت کی عمارات و ساخات
زمرہ:پونے میں سیاحتی مقامات
زمرہ:بھارت میں گڑھ
زمرہ:مہاراشٹر
محمد شاہ اول

**محمد شاہ اول** بہمنی سلطنت کا دوسرا حکمران تھا، جو علاء الدین بہمن شاہ کے بعد 1358ء میں بادشاہ بنا۔ یہ نہایت غیور و جسور فرماں روا تھا اس نے سلطنت کے نظم و نسق میں چند خوش آئند اور انقلابی تبدیلیاں کیں نیرونگل اور وجے نگر کے فرماں رواؤں کو صلح اور خراج گزاری پر مجبور کیا۔ اس نے امور مملکت کی انجام دہی کے لیے آٹھ وزرا مقرر کیے اور ہر وزیر کو ایک اہم محکمہ تفویض کیا۔

## حوالہ جات

زمرہ:بہمنی سلطان
زمرہ:ویکی ڈیٹا سے مختلف مختصر وضاحت